***Ո Ր Ո Շ ՈՒ Մ***

***ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ***

*05.05.2018թ. ք.Երևան*

*Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության կապիտան Գ.Արզումանյանս, ուսումնասիրելով 04.05.2018թ. վերսկսված թիվ 00017938 կատարողական վարույթի նյութերը*

***Պ Ա Ր Զ Ե Ց Ի***

*ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 11.04.2017թ. տրված թիվ ԵԱԴԴ/1366/02/10 կատարողական թերթի համաձայն պետք է Երևան քաղաքի Բաշինջաղյան փողոցի 1-ին նրբանցքի 22-րդ շենքի թիվ 36 բնակարանը հրապարակային սակարկություններով վաճառել` ստացված գումարը հետագայում բաշխելով ընդհանուր սեփականության մասնակիցների՝ Վանիչկա Աֆրիկյանի, Մարուսյա Աֆրիկյանի, Գրիգոր Աֆրիկյանի, Արևիկ Աֆրիկյանի, Արման Աֆրիկյանի, Անիչկա Աֆրիկյանի, Մելանյա Աֆրիկյանի, Մարիաննա Աֆրիկյանի, Անելիտա Աֆրիկյանի, Վահե Աֆրիկյանի, Վոլոդյա Աֆրիկյանի /1/13-րդական/ և ԳայանեԳևորգյանի /2/13-րդ.միջև` նրանց բաժիններին համաչափ՝ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի՝ 01.04.2010թվականի օրինական ուժի եջմտած վճռով Գրիգոր Աֆրիկյանից հօգուտ Լարիսա Բաբասյանի բռնագանձվող գումարի՝ 400.000 ՀՀ և 1.832.850 ՀՀ դրամի, ինչպես նաև դրանց նկատմամբ հաշվեգրվող տոկոսների գումարների չափով բռնագանձում տարածելով Գրիգոր Աֆրիկյանի բաժնի արժեքի վրա:Մարուսյա Աֆրիկյանի բաժնին համաչափ գումարը պահել ՀՀ ԱՆ ԴԱՀԿ ծառայության դեպոզիտ հաշվում՝ որպես Մարուսյա Աֆրիկյանի ժառանգական զանգված:Պատասխանողներ Վանիչկա Աֆրիկյանից, Գրիգոր Աֆրիկյանից, Արևիկ Աֆրիկյանից, Գայանե Գևորգյանից, Արման Աֆրիկյանից, Անիչկա Աֆրիկյանից, Մելանյա Աֆրիկյանից, Մարիաննա Աֆրիկյանից, Անելիտա Աֆրիկյանից, Վահե Աֆրիկյանից, Վոլոդյա Աֆրիկյանից հօգուտ պետական բյուջեի պետք է բռնագանձել 8.000 ՀՀ դրամ գումար՝ որպես հետաձգված պետական տուրքի գումար, հօգուտ Լարիսա Բաբասյանի բռնագանձել 59.400 ՀՀ դրամ՝ որպես ՀՀ <<Փորձաքննությունների ազգային բյուրո>> ՊՈԱԿ-ին թիվ Հմ 11-1382 եզրակացության համար վճարված գումար, հօգուտ ՀՀ <<Փորձաքննությունների ազգային բյուրո>> ՊՈԱԿ-ի բռնագանձել 59.400 ՀՀ դրամ՝ որպես 25.04.2014 թվականի Հմ-14-0124Դ եզրակացության համար փորձաքննության կատարան ծախս: 26.06.2017թ. <<Փորձագետ նշանակելու մասին>> որոշման հիման փորձագետի կողմից Երևան քաղաքի Բաշինջաղյան փողոցի 1-ին նրբանցքի 22-րդ շենքի թիվ 36 բնակարան հասցեում կատարված փորձաքննության և 23.01.2018թ. Ծառայություն մուտքագրած եզրակացության ուսումնասիրությունից պարզվել է, որ բնակելի տանը կից կառուցված շինությունը չի գնահատվել:*

*Փորձագետին ուղարկվել է գրություն , որով խնդրվել է կատարել վերը նշված հասցեի լիարժեք փորձաքննություն:*

*22.02.2018թ. Ծառայություն է մուտքագրվել <<Ամինտաս Գրուպ>> ՍՊԸ-ի գրությունը, համաձայն որի բնակելի տանը կից կառուցված շինությունը չի ներառվել անշարժ գույքի շուկայական արժեքի հաշվարկներում , քանի որ շինությունը արտացոլված չի սեփականության իրավունքի գրանցման վկայականում:Վերը նշված հասցեի անշարժ գույքը ենթակա է լիարժեք գնահատման տվյալ կցակառույցի չափագրման արդյունքների առկայության և տեղազննության ապահովման դեպքում:*

*27.02.2018թ. հարկադիր կատարողի կողմից կայացվել է որոշում <<Փորձագետ նշանակելու մասին>>:*

*27.04.2018թ. Ծառայություն է մուտքագրվել <<Օլիվեր Գրուպ>> ՍՊԸ-ի եզրակացությունը, համաձայն որի Երևան քաղաքի Բաշինջաղյան փողոցի 1-ին նրբանցքի 22-րդ շենքի թիվ 36 բնակարան հասցեի շուկայական արժեքը 17.04.2018թ-ի դրությամբ կազմում է 24.100.000 ՀՀ դրամ:*

*Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Գրիգոր Աֆրիկյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:*

*Արդյունքում առաջացել է «Սնանկության մասին» ՀՀ օրենքի 6-րդ հոդվածի 2-րդ մասով սահմանված պարտապանի սնանկության հատկանիշ:*

*Ուստի, վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով*

***Ո Ր Ո Շ Ե Ց Ի***

*Կասեցնել . 04.05.2018թ. վերսկսված թիվ 00017938 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*ՀԱՐԿԱԴԻՐ ԿԱՏԱՐՈՂ՝ Գ. ԱՐԶՈՒՄԱՆՅԱՆ*